**ZÁKLADNÁ ŠKOLA, ĽUTINA 4, 082 57 ĽUTINA**

 č. t.: 0917476292, e-mail: ztfladnd@stonline.sk

**Plán práce**

**výchovného poradenstva a kariérneho poradenstva pre školský rok 2016/2017**

 MVDr. Iveta Gurková Mgr. Ján Sciranka

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

výchovný poradca riaditeľ školy

**Hlavné úlohy a činnosť:**

Výchovného poradenstva sú zamerané v súvislosti s riešením výchovných a vzdelávacích problémov na posilňovanie a podporu pozície a výchovno-poradenských aktivít výchovného poradcu ako základného článku systému výchovného poradenstva plniaceho úlohy školského poradenstva v zmysle zákona NR SR č.245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov a v zmysle vyhlášky MŠ SR č.325/2008 Z.z. o školských zariadeniach výchovného poradenstva a prevencie, v súlade s Pedagogicko-organizačnými pokynmi MŠ SR na školský rok 2016/2017 a s Dohovorom o právach dieťaťa. V činnosti výchovného poradcu posilňovať význam kariérneho poradenstva ako nástroja zosúladenia profesionálnych želaní a kompetencií žiakov.

Kariérneho poradenstva. Kariérny poradca vykonáva činnosti v oblasti prípravy žiakov na ich vstup na trh práce. Pomáha žiakom, aby sa dokázali orientovať vo svojich možnostiach a schopnostiach, aby vedeli reálne posúdiť svoje plány a ciele, zaradiť sa do študijného, pracovného a spoločenského života, orientovať sa v množstve informácií, vo svojom prežívaní a v rozvíjaní pracovných zručností a návykov. Ide o proces, v ktorom sa cielene uzatvárajú väzby a rovnováha medzi žiakom a trhom práce. Kariérny poradca podporuje žiaka v hľadaní riešenia, vedie s ním rozhovor, sprevádza ho v jeho plánoch, povzbudzuje ho, motivuje k nájdeniu si vhodného študijného odboru na strednej škole a následné zamestnanie sa.

**Charakteristika kariérneho poradenstva:**

- zamerané je na rozvoj človeka s využitím jeho osobných zdrojov a možností,

- rozvíjanie kľúčových kompetencií, plánovanie a sebamanažment,

- podnecuje človeka k tomu, aby prevzal zodpovednosť za svoj vlastný život a tvorbu kariéry,

-sústreďuje sa na motiváciu človeka, jeho obraz o sebe, na životné hodnoty, budúce perspektívy a rozvíjanie kontaktov s ostatnými ľuďmi.

**Spôsoby realizácie:**

V školskom roku 2016/2017 bude dôležitou úlohou školy v spolupráci s rodičmi a so strednými školami zabezpečiť vhodný výber profesie pre žiakov s prihliadnutím na ich záujmy a dosahované výchovno-vzdelávacie výsledky, spropagovať systém duálneho vzdelávania (je systém odborného vzdelávania a prípravy na výkon povolania, ktorým sa získavajú vedomosti, schopnosti a zručnosti potrebné pre povolanie. Vyznačuje sa najmä úzkym prepojením všeobecného a odborného teoretického vzdelávania v strednej odbornej škole s praktickou prípravou u konkrétneho zamestnávateľa) predovšetkým rodičom a žiakom z MRK. Využívať informácie, ktoré sú na tento účel zverejnené na [www.profsme.sk](http://www.profsme.sk) .

**Práca so žiakmi:**

Vo vyučovacom procese bude potrebné vhodne využívať:

- jednotlivé učebné témy pre profesijnú orientáciu,

- hodiny techniky využívať pre získanie zručností a technického myslenia žiakov,

-hodiny predmetu svet práce vhodne využívať pri orientácii žiakov na výber povolaní a pripravovať ich na správne začlenenie sa na trhu práce,

-zabezpečiť sústavnú informovanosť žiakov o možnostiach rozmiestnenia, v prípade neprijatia ponúknuť iné možné voľné miesta,

-individuálnou prácou so žiakmi, usmerniť ich profesijné záujmy.

**Koordinácia práce výchovného poradcu a triednych učiteľov:**

-poskytovať triednym učiteľom informácie o stredných školách,

-v prípade potreby zabezpečiť psychologické a špeciálno-pedagogické vyšetrenie,

-zabezpečiť dostatočné množstvo propagačného materiálu, osobitne evidovať problémových žiakov v jednotlivých ročníkoch (dôraz klásť na roč. 8. a 9.) a venovať im starostlivosť nielen pri voľbe povolania, ale aj v oblasti sociálnych vzťahov,

-na pedagogických poradách sledovať vyučovacie výsledky jednotlivcov, zisťovať príčiny slabých vyučovacích výsledkov.

**Spolupráca s rodičmi:**

-zabezpečiť informovanosť rodičov (webová stránka školy, o možnostiach štúdia informovať rodičov aj individuálne, poskytnúť aktuálne webové stránky týkajúce sa výberu stredných škôl, profilácie rôznych povolaní, úspešnosti uplatnenia absolventov stredných škôl na trhu práce),

-úradné hodiny výchovného poradcu sú: vo štvrtok od 12:00 hod. do 14:00 hod.

**Spolupráca s CPPPaP v Sabinove a CŠPP v Lipanoch, s ÚPSVaR v Sabinove, OO polície v Sabinove**

-zúčastňovať sa porád a odborných seminárov,

-využívať metodické a odborné poradenstvo špecializovaných odborníkov v spomínaných centrách (besedy, pohovory so žiakmi, odborné prednášky),

-synchronizovať termíny odborných vyšetrení žiakov v zhode so záujmami a potrebami školy a pracovným harmonogramom pracovníkov centier,

-zabezpečiť účasť psychológa pri zápise detí do 1., prípadne aj 0. ročníka.

**I. Hlavné úlohy výchovného poradenstva pre školský rok 2016/2017.**

V súlade s Pedagogicko-organizačnými pokynmi na školský rok 2016/2017 budú medzi najdôležitejšie úlohy výchovného poradenstva patriť nasledovné:

1. Pedagogickému zamestnancovi, ktorý vykonáva špecializovanú činnosť výchovného poradcu sa odporúča zostaviť týždenný rozvrh hodín tak, aby mal vytvorený dostatočný priestor na vykonávanie svojej činnosti.

2. Podporovať zvyšovanie profesijných kompetencií výchovného poradcu (kontinuálne vzdelávanie, účasť na národných projektoch, odborných seminároch a konferenciách, činnosť v stavovských organizáciách a pod.).

3. Činnosť výchovného poradcu v základnej škole metodicky usmerňuje CPPPaP, výchovného poradcu v špeciálnej škole centrum špeciálno-pedagogického poradenstva (ďalej len „CŠPP“).

4. Umožniť výchovným poradcom vzdelávať sa v dobrovoľníctve prostredníctvom dobrovoľníckych centier a dobrovoľníckych organizácií v regióne s cieľom získať informácie o tejto forme možnosti na nadobúdanie nových zručností, kompetencií a skúseností, ktoré môžu prispieť k informovanému rozhodnutiu sa žiakov pre ďalšie štúdium alebo povolanie a využiť ich tiež pri výchovnom a kariérovom poradenstve.

5. V rámci kariérového poradenstva spolupracovať so zamestnávateľmi, SŠ a ZŠ aj medzi sebou navzájom, za účelom efektívneho usmernenia žiakov pri ich profesijnej orientácii a výbere budúceho povolania.

**1. Výchovná práca na úseku prevencie a riešenia problémových žiakov:**

* vyhľadávanie a evidencia žiakov, u ktorých sa prejavujú výchovné ťažkosti, poruchy
* správania, ťažkosti a poruchy v učení, zdravotné postihnutie, zmenená pracovná schopnosť, sociálne problémy,
* prevencia uvedených problémov a riešenie uvedených problémov formou pedagogickej osvety a výmenou informácií medzi učiteľom a výchovným poradcom, medzi školou a rodičmi, medzi školou a pedagogicko - psychologickou poradňou,
* individuálna konzultačná práca a poradenstvo pre rodičov žiakov, ktorí majú vývinové, prospechové alebo výchovné problémy,
* koordinácia práce triednych učiteľov a ostatných vyučujúcich pri riešení spomenutých problémov,
* v spolupráci s vyučujúcimi a rodičmi poradenská práca pri učení a ďalšom rozvíjaní nadania, tvorivosti a talentu detí.

**2. Práca na úseku výchovy k voľbe povolania :**

* spolupráca s triednymi učiteľmi a vyučujúcimi pri výchove k správnemu sebahodnoteniu,
* usmerňovanie k vhodnej voľbe povolania,
* zabezpečovanie materiálov a pomôcok pre informačnú a poradenskú prácu v oblasti profesionálnej orientácie (prístup k materiálom na nástenke VP, webovej stránke školy),
* oboznamovanie žiakov 5. - 9. ročníka s povolaniami (účasť žiakov na DOD na SŠ, exkurzie do závodov a firiem- v prípade súhlasu predstavenstva podniku, besedy so zástupcami SŠ, diskusia alebo osobný pohovor s VP),
* oboznamovanie žiakov 5. - 9. ročníka a ich rodičov s možnosťou duálneho vzdelávania v súlade s účinnosťou nového zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov zo dňa 1. apríla 2015, ktorý od školského roku 2015/2016 umožňuje prípravu žiakov v systéme duálneho vzdelávania. Cieľom je umožniť plynulý prechod zo vzdelávania na trh práce a zvýšiť uplatniteľnosť absolventov stredných odborných škôl na trhu práce,
* práca s programom Proforient (evidencia žiakov končiacich školskú dochádzku a spracovanie prehľadov o profesijnej orientácii žiakov, príprava a realizácia vstupných dokladov žiakov končiacich povinnú školskú dochádzku, pravidelný servis informácií v oblasti voľby povolania, spracovávanie a zaslanie prehľadov o rozmiestňovaní žiakov končiacich povinnú školskú dochádzku pre výpočtové stredisko),
* využívať informácie zverejnené na [www.profsme.sk](http://www.profsme.sk), [www.potrebyovp.sk](http://www.potrebyovp.sk).
* zabezpečovanie spätných informácií o bývalých žiakoch a ich uplatnení,

**3. Výchovný poradca pracuje na škole ako „tútor“ žiakov:** Je poradcom a ochrancom žiaka.

**4**. **Výchovný poradca je koordinátorom prevencie:**

- aktívna spolupráca s koordinátorom prevencie šikanovania a drogových závislostí,

- aktívna spolupráca s pracovníkmi komunitného centra v Olejníkove,

- aktívna spolupráca s koordinátorom environmentálnej výchovy,

- aktívna spolupráca s koordinátorom estetickej výchovy,

- aktívna spolupráca s koordinátorom rozvoja športu a telesnej výchovy na škole,

- aktívna spolupráca s CVČ pri ZŠ v Ľutine,

**5. Zabezpečené úradné hodiny VP:**

V tomto školskom roku sú úradné hodiny VP stanovené na štvrtok od 12:00 hod. do 14:00 hod. V prípade potreby je možné dohodnúť si iný termín podľa požiadaviek rodičov a žiakov.

**II. Časový plán jednotlivých úloh výchovného poradcu.**

**September:**

* Vypracovanie plánu práce výchovného poradcu.
* Zhotovenie informačnej nástenky výchovného poradcu.
* Informácie o práci výchovného poradcu na plenárnom zasadnutí rodičov.
* Evidencia žiakov s poruchami učenia a správania, žiakov s nadaním – objednanie na vyšetrenia.
* Predstavenie sa a oboznámenie s prácou VP žiakom 0. a 1. ročníka, konzultácie s triednymi učiteľkami o doplnenie a spresnenie vstupnej diagnostiky žiakov, spoločná analýza odporúčaní psychologičky vyplývajúcich zo vstupnej diagnostiky počas zápisu do 1. ročníka.
* V spolupráci s TU aktualizovať IVP pre integrovaných žiakov, vypracovať „Návrhy...“ a IVP pre novointegrovaných žiakov.
* Archivovať materiály, s ktorými škola už nebude pracovať,
* Inštalácia programu Testovanie 5- 2016, vytvorenie databázy žiakov 5. ročníka.
* **Október:**
* Individuálne pohovory s deviatakmi, žiakmi v ŠT a žiakmi, ktorí ukončia školskú dochádzku v nižšom ročníku o budúcom povolaní.
* Importovanie do Proforientu anonymnej databázy pre simuláciu poradia – z internetu.
* Kontrola IVVP a ich plnenie.
* Konzultácie s rodičmi.
* **Monitoring profesijnej orientácie žiakov 9. ročníka prostredníctvom pohovoru so psychologičkou z CPPPaP v Sabinove.**
* Spolupráca s vedením školy pri príprave Testovania 5- 2016.

**November:**

* Konzultácie s triednymi učiteľmi – získavanie prehľadu o žiakoch s poruchami správania a učenia, ako aj talentovaných žiakov, analýza výchovno-vzdelávacích výsledkov žiakov 9. ročníka, integrovaných žiakov na štvrťročnej hodnotiacej PR.
* Zber podkladov pre Testovanie 9 – 2017.
* Odovzdávanie informácií triednemu učiteľovi, rodičom a žiakom 5. ročníka o možnostiach  štúdia na 8-ročnom gymnáziu.
* Zisťovanie a evidencia zmien v profesijnej orientácii žiakov 9. ročníka, žiakov v ŠT a žiakov, ktorí ukončia školskú dochádzku v nižšom ročníku.
* **Účasť žiakov 9. ročníka na Burze povolaní organizovanej ÚPSVaR v Prešove.**
* **Beseda so psychologičkou (II. stupeň) na tému: O rizikách práce v zahraničí a o prevencii pred neľudským zaobchádzaním, obchodovaním s ľuďmi a otrockou prácou.**

**December:**

* Konzultácie s rodičmi žiakov 9. ročníka.
* Talentové skúšky a príprava – informácie pre žiakov a rodičov.
* Doplnenie evidencie o žiakoch sa špeciálnymi potrebami.
* Sledovať a informovať deviatakov o Dňoch otvorených dverí na SŠ a v prípade záujmu žiakov uskutočniť dve individuálne (s doprovodom rodiča) exkurzie na SŠ.
* Spracovanie podkladov do programu Proforient a zaslanie informácií do výpočtového strediska.
* Pohovory so žiakmi, ktorí majú slabší prospech a hlásia sa na SŠ – opatrenia k zlepšeniu prospechu,
* Pozvanie psychológa z CPPPaP v Sabinove k zápisu detí do 1. ročníka (v súlade so VZN zriaďovateľa školy).
* **Poznávame povolania: Exkurzia žiakov 5. – 9. ročníka vo firmách a závodoch pôsobiacich v meste Lipany.**

**Január:**

* Zber informácií pre ŠVS, evidencia polročných známok.
* Konzultácia s pedagógmi 0. a 1. ročníka o správaní a výchovno- vzdelávacích výsledkoch  žiakov zo SZP.
* Objednávanie na kontrolné vyšetrenia podľa aktuálnej potreby na základe analýzy a návrhov triednych učiteľov na polročnej hodnotiacej PR.
* Informácia učiteľov matematiky a slovenského jazyka a literatúry o príprave žiakov 9. ročníka na úspešné zvládnutie Testovania9- 2017 na polročnej hodnotiacej PR.
* Sledovanie zapájania sa žiakov 2. stupňa do olympiád a súťaží- zdôraznenie významu zapojenia a úspešného umiestnenia v súvislosti s prijímacím konaním na SŠ.

**Február:**

* Poradenská činnosť a sledovanie prípravy žiakov na Testovanie 9.
* Zák. zástupca žiaka podáva prihlášku riaditeľovi ZŠ na učebné a študijné odbory, ktoré vyžadujú overenie špeciálnych schopností, zručností alebo talentu (do 20. 02. 2017).
* Konzultácia so žiakmi 8. ročníka, žiakmi v ŠT a žiakmi, ktorí ukončia školskú dochádzku v nižšom ročníku o budúcom povolaní o predbežnom záujme na SŠ.
* Zaslanie exportu informácií z Proforientu do ŠVS – polročné známky, talentové školy- do 24. 02. 2017, zaslanie exportu z Proforientu – spracovanie pre osemročné gymnáziá - talentové- do 24. 02. 2017, koordinovanie práce s vedením školy, kedy riaditeľ školy odošle prihlášky na stredné školy na učebné a študijné odbory, ktoré vyžadujú overenie špeciálnych schopností, zručností alebo talentu (do 28. 02. 2017).
* Koordinácia výchovných problémov na I. stupni ZŠ – kontrola dodržiavania výchovných opatrení.
* **Typológia žiakov pomocou dotazníka(VP Gurková): Učebné štýly žiakov, preferovaný spôsob učenia a poznávania (II. stupeň) v nadväznosti na povolania.**

**Marec:**

* Kompletizácia prihlášok na stredné školy.
* Importovanie do Proforientu anonymnej databázy pre simuláciu poradia – z internetu.
* Konzultácie so žiakmi a rodičmi- príprava na Testovanie 9- 2017.
* Koordinácia práce s vedením školy z hľadiska organizačnej, personálnej, materiálno- technickej, priestorovej prípravy na Testovanie 9- 2017.
* Monitorovanie- talentové skúšky na SŠ (25. 03 – 15. 04. 2017).
* Pozvanie psychológa z CPPPaP v Sabinove k zápisu detí do 1. ročníka (v súlade so VZN zriaďovateľa školy).
* **Beseda so psychologičkou: Práva dieťaťa so zameraním na problematiku prevencie násilia páchaného na deťoch o možnostiach pomoci, vrátane stimulácie kritických postojov detí k nevhodným mediálnym obsahom.**

**Apríl:**

* Monitorovanie- talentové skúšky na SŠ (25. 03 – 15. 04. 2017).
* Testovanie 9- 2017 (05. 04. 2017)- koordinácia práce s vedením školy v súvislosti s optimálnym a bezproblémovým priebehom testovania.
* Zaslanie exportu z Proforientu – spracovanie pre osemročné gymnáziá (v prípade potreby).
* Koordinácia spolupráce školy a zákonného zástupcu žiaka pri podávaní prihlášky riaditeľovi ZŠ na ostatné študijné a učebné odbory (okrem odborov, na ktoré sa vyžaduje overenie špeciálnych schopností, zručností alebo talentu do 10. 04. 2017).
* Zaslanie exportu informácií - stav podľa prihlášok na SŠ z Proforientu do ŠVS.
* Importovanie do Proforientu anonymnej databázy pre simuláciu poradia – z internetu.
* Koordinácia práce s riaditeľom školy pri zaslaní prihlášok žiakov na SŠ vrátane osemročných gymnázií (do 20. 04. 2017).
* Analýza výchovno-vzdelávacích výsledkov integrovaných žiakov, žiakov s poruchami učenia a správania na trištvrťročnej hodnotiacej PR.
* Spolupráca s vedením školy pri príprave zápisu detí do 1. ročníka (01. 04. – 30. 04. 2017).

**Máj:**

* Overenie možnosti získania výsledkov T9 z internetu (ŠVS). Na požiadanie ZŠ odovzdá výsledky Testovania 9 v elektronickej podobe do ZŠ vo svojej pôsobnosti pre program Proforient.
* Koordinácia- 1. kolo 1. termín prijímacích skúšok (vrátane osemročných gymnázií)- 09. 05. 2017, 1. kolo 2. termín prijímacích skúšok (vrátane osemročných gymnázií)- 11. 05. 2017.
* Monitorovanie- ŠVS sprostredkuje zverejňovanie voľných miest a informácie o konaní 2. kola PS pre všetky školy SR na webe www.svs.edu.sk/miesta.
* Zhromažďovanie vstupných dokladov žiakov 8. ročníka.
* Importovanie do Proforientu anonymnej databázy pre simuláciu poradia – z internetu.
* Zadávanie údajov do počítača a evidencia žiakov prijatých na SŠ.
* Pomoc pri náhradnej voľbe a pomoc rodičom pri písaní odvolania po 1. kole prijímacích skúšok v prípade neúspešnosti žiaka.
* Sledovanie výsledkov psychologických vyšetrení.

**Jún:**

* Koordinácia- 2. kolo prijímacích skúšok- 20. 06. 2017.
* Zaslanie vstupných dokladov žiakov 8. ročníka a záujmu o štúdium na SŠ.
* Kontrola dokumentácie- IVVP integrovaných žiakov,
* Hodnotiaca správa výchovného a kariérneho poradcu v školskom roku 2016/2017.